אמיבו

אמיבו (ביפנית: アミーボ, באנגלית: Amiibo ) היא סדרת פסלונים וקלפים שנוצרו על ידי חברת נינטנדו היכולים לקלוט ולתת מידע בין מכשירים התומכים בהם, מידע זה לרוב הוא פעולות מסוימות במשחקים.
הסדרה הראשונה של אמיבו יצאה לאור ב-2014 ועד אפריל 2018 נינטנדו יצרו 163 פסלונים שונים. פסלונים אלו יכולים להקלט במשחקים שונים של החברה, ולכל פסלון יש פעולה שונה שהוא מפעיל במשחק.
מוצרים מסדרת האמיבו מבוססים על טכנולוגיית ה-NFC (near field communication) על מנת לתקשר עם המשחקים התומכים בהם. טכנולוגייה זו גם נותנת פוטנציאל למידע על האמיבו (כגון משחקים שקלטו אותו ואת האדם שיש לו בעלות על הפסלון) להיות מועבר למשחק.
בספטמבר 2016 נינטנדו הכריזה כי נמכרו 39 מיליון פסלוני אמיבו ויותר מ-30 מיליון קלפי אמיבו מאז יציאתם.

1.פיתוח

במרץ 2013 נינטנדו הכריזה על המשחק Pokémon Rumble U שהיה המשחק הראשון שהשתמש בקולטן ה-NFC שנמצא על שלט ה-Wii-U ובפסלונים מיוחדים שנוצרו למשחק זה במיוחד אך לא נחשבים לאמיבו.
לאחר מכן בישיבת משקיעים נינטנדו הציגה פסלון של הדמות "מריו", והכריזה על תוכנית ליצירת פסלונים נוספים המשתמשים בטכנולוגיית הnintendo figurine platform, NFC featured platform) NFP-NFC) שהצגתה המלאה נקבעה לE3 של אותה שנה.
לבסוף, ביוני 2014, נינטנדו הציגה את בכנס ה-3E האמיבו והודיעה שהמשחק הראשון שישתמש בהם יהיהsuper smash bros for wii U

2.הוצאה לאור

הסט הראשון של פסלוני האמיבו יצא לאור ב-21 בנובמבר 2014 באמריקה, ב-28 בנובמבר באירופה, וב-6 בדצמבר 2014 ביפן. במשך 2014 וב-2015 נוספו דמויות אמיבו לסדרה.
ב-27 בפברואר 2015 הנשיא של נינטנדו, סאטורו איוואטה, הכריז על סט חדש של אמיבו בצורת קלפי משחק.
הסט השני של האמיבו, שכלל דמויות מסדרת "סופר מריו", יצא ב-20 במרץ 2015 באירופה ובארצות הברית. הסדרה הורחבה ב-2016 עם יותר דמויות.
ב-27 באוגוסט 2015 הוכרז פסלון האמיבו הראשון שלא היה מזוהה עם משחק שנינטנדו יצרה Shovel knight, פסלון זה היה מבוסס על דמות ומשחק שנינטנדו לא יצרה ובהמשך הוכרזו יותר אמיבו בסט של המשחק.
ב-4 במרץ 2016 נינטנדו החלה בהפצה של פסלוני אמיבו מסדרת המשחקים- “The legend of Zelda”. סדרת אמיבו זו החלה עם פסלון יחיד, ופסלונים נוספים נוספו לסדרה בהמשך 2016 וב-2017.

מכשירים נתמכים

פסלוני האמיבו פועלים עם קונסולות ה-Nintendo switch, Wii U, וסדרת ה-3ds.
בתוך ה-Wii-U, Nintendo Switch, וה-New 3ds קיים קולטן NFC שמקבל אותות וחולק מידע על המשחק עם האמיבו. קיים גם מכשיר נפרד שיכול לתקשר עם מהדורות ישנות יותר של ה-3ds

אמיבו מיוחדים

שמונה סטים של קלפי אמיבו.
חמש דמויות העשויות מצמר.
קופסת דגני בוקר.

אמיבו אקסקלוסיבייםלאזורים מסוימים

בצפון אמריקה, אוסטרליה, וניו זילנד חלק מפסלוני האמיבו נמכרו רק בחנויות מסוימות.
בצפון אמריקה, לוקאריו (Lucario) נמכר רק בטויס אר ארס. בניו זילנד ובאוסטרליה, חלק מפסלוני גרסת הזהב של מריו נמכרו רק בחנויות MightyApe.

שימושים לאמיבו במשחקים שונים

1. “Super Smash Bros. for Wii U” - האמיבו מוצגים במשחק כלוחמים וירטואליים אשר לומדים מקרבות, ויכולים להלחם עם השחקן/ המשתמש או נגדו.
2. Mario Kart 8 Deluxe - המיי (Mii דמות וירטואלית דמוית אדם שהשחקן יוצר בעצמו) של המשתמש יכול להתלבש ולהיראות כמו הדמות מפסלון האמיבו שהמשתמש שם.
3. Poochy & Yoshi’s Woolly World - אם השחקן ישים את פסלון על השלט האמיבו של הדמות "פוצ'י" בשלב רגיל (שלרוב משחקים רק עם יושי) פוצ'י יכנס לשלב בתוך המשחק. בנוסף לכך אם השחקן ישים את האמיבו של פוצ'י באמצע שלב של פוצ'י בלבד (שלבים בהם פוצ'י היא הדמות היחידה שאתה יכול לשחק איתה בהם) יתחיל אתגר זמן, אתגר ששם עליך את המשימה להשלים את השלב במגבלת זמן מסוימת, אם תשלים אותו מספיק מהר תקבל מראה חדש לפוצ'י. קליטה של אמיבו מחוץ לשלב תתן ליושי (הדמות הראשית במשחק) מראה חדש שדומה לדמות שעל הפסלון. לשים אמיבו של Yarn Yoshi יוסיף יושי נוסף לשלב.
4.Super Mario Odyssey - קליטת אמיבו על השלט תגרום לחפצים חיוניים לשחקן להופיע. חלק מפסלוני ההאמיבו גם נותנים לדמות "מריו" חליפות חדשות.
5.The Legend of Zelda: Breath of the Wild - אמיבו של Wolf Link (דמות מאחד מהמשחקים בסדרה) יגרום לWolf Link להופיע בתוך המשחק. אמיבו נוספים מסדרת The Legend of Zelda יתנו חפצים שימושיים לשחקן ויכולים לפעמים לגרום לתיבת אוצר עם חפצים מיוחדים המזוהים עם דמות האמיבו להופיע במשחק. פסלוני אמיבו שלא כלולים בסדרות אלו יביאו חפצים ראנדומליים לשחקן.
6.Splatoon 2 - פועל רק עם פסלוני אמיבו מסדרת Splatoon. אם אמיבו יקלט במשחק, הדמות שעל הפסלון תופיע במשחק ותתיידד עם השחקן. פסלון? האמיבו יזכור את כלי הנשק, הציוד התלבושות, וההגדרות המועדפות על השחקן למקרה שירצה להעביר אותם למשתמש אחר שאין לו את חפצים אלו.
7.Super Mario Maker - קליטה של פסלון אמיבו תגרום למריו להפוך לדמות שעל הפסלון. אמיבו של 30th Anniversary Mario יוסיף חפץ חדש למשחק שאפשר להשיג רק מאותו אמיבו- "הפטרייה גדולה". חפץ זה גורם לשחקן לגדול לממדים עצומים ביחס למשחק.